paragraph_text: 20. lipnja 1928. u Narodnoj skupštini u Beogradu Puniša Račić puca i ubija Pavla Radića i Đuru Basaričeka, te teško ranjava Stjepana Radića, koji će kasnije umrijeti. Dok HSS i HRS oklijevaju, KPJ preuzima inicijativu i preko Nezavisnih sindikata, letkom koji potpisuje Josip Broz, poziva na masovne prosvjede. Prosvjedi traju tri dana, uz povremene oružane okršaje s policijom, u čemu ima i mrtvih. Postojala je ideja da bi KPJ i HSS mogli zajednički preuzeti vlast, ali HSS se nije htjela upuštati u takav pokušaj.